Document ID: /roh_data/filtered/fineweb-2-filterrobots_roh.jsonl.gz/62968

Cun Valposchiavo Calcio cunter l’US Schluein Glion fruntan las duas fermas equipas da terza liga ina sin l’autra. En il campiunadi han ils Puschlavins persvadì cunter ils Sursilvans. En la runda d’atun ha Valposchiavo Calcio battì l’USSI en l’Arena Crap Gries a Schluein gist cun 6:1 ed avant bun in mais han las duas equipas giugà pari 2:2 en il Puschlav. Uschia maina Valposchiavo Calcio er la tabella cun 5 puncts avantatg sin Schluein Glion.
Entant che l’US Schluein Glion vul puspè gudagnar ina giada il titel da la Cuppa grischuna – l’emprim dapi il 2017 – survegn Valposchiavo Calcio la schanza da defender quest titel. Avant in onn avevan ils Puschlavins battì en il final il SC Moesa cun 2:1.
Il duel tranter Schluein Glion e Valposchiavo Calcio hai gia dà trais giadas en il final da la Cuppa grischuna ils davos 10 onns. Il 2013 ed il 2017 han ils Sursilvans mintgamai gudagnà, il 2015 han ils Puschlavins pudì prender a chasa il buccal.